CELEX: 62021CN0398
Language: et
Date: 2021-06-28 00:00:00
Title: Kohtuasi C-398/21: Eelotsusetaotlus, mille on esitanud Conseil d’État (Prantsusmaa) 28. juunil 2021 – Conseil national des barreaux, Conférence des bâtonniers, Ordre des avocats du barreau de Paris versus Premier ministre, Ministre de l’Economie, des Finances et de la Relance

20.9.2021   
            
            
               ET
            
            
               Euroopa Liidu Teataja
            
            
               C 382/16
            
         
      Eelotsusetaotlus, mille on esitanud Conseil d’État (Prantsusmaa) 28. juunil 2021 – Conseil national des barreaux, Conférence des bâtonniers, Ordre des avocats du barreau de Paris versus Premier ministre, Ministre de l’Economie, des Finances et de la Relance
      (Kohtuasi C-398/21)
      (2021/C 382/22)
      Kohtumenetluse keel: prantsuse
      
         Eelotsusetaotluse esitanud kohus
      
      Conseil d’État
      
         Põhikohtuasja pooled
      
      
         Kaebuse esitajad: Conseil national des barreaux, Conférence des bâtonniers, Ordre des avocats du barreau de Paris
      
         Vastustajad: Premier ministre, Ministre de l’Economie, des Finances et de la Relance
      
         Eelotsuse küsimused
      
      Kas direktiivi 2011/16 (1) artikli 8ab lõige 5:
      
                  —
               
               
                  rikub õigust õiglasele kohtumenetlusele, mis on tagatud Euroopa Liidu põhiõiguste harta artikliga 47 ja Euroopa inimõiguste ja põhivabaduste kaitse konventsiooni artikliga 6, niivõrd kui see ei jäta juriidilise ülesandega kaasatud advokaate põhimõtteliselt välja vahendajate hulgast, kes peavad maksuhaldurile esitama piiriülese maksualase kava deklareerimiseks vajaliku teabe või kes peavad sellest kohustusest teavitama teist vahendajat?
               
            
                  —
               
               
                  rikub õigust sõnumite saladuse ja eraelu kaitsele, mis on tagatud Euroopa Liidu põhiõiguste harta artikliga 7 ja Euroopa inimõiguste ja põhivabaduste kaitse konventsiooni artikliga 8, niivõrd kui see ei jäta advokaate, kes on kaasatud ülesandega hinnata oma kliendi õiguslikku olukorda, põhimõtteliselt välja vahendajate hulgast, kes peavad maksuhaldurile esitama piiriülese maksualase kava deklareerimiseks vajaliku teabe või kes peavad sellest kohustusest teavitama teist vahendajat?
               
            
         (1)  Nõukogu 15. veebruari 2011. aasta direktiiv 2011/16/EL maksustamisalase halduskoostöö kohta ja direktiivi 77/799/EMÜ kehtetuks tunnistamise kohta (ELT 2011, L 64, lk 1).